**Likumprojekta “Grozījumi Ceļu satiksmes likumā”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Ceļu satiksmes likumā” (turpmāk – projekts) izstrādāts pēc Aizsardzības ministrijas un Nacionālo bruņoto spēku iniciatīvas, lai:1. precizētu speciālās militārās tehnikas un speciālā militārā transportlīdzekļa terminu skaidrojumu un papildinātu likumu ar speciālās militārās tehnikas piekabes un speciālā militārā transportlīdzekļa piekabes termina skaidrojumu;
2. noteiktu, ka likuma prasības transportlīdzekļu izgatavošanai, pārbūvei, kā arī prasības transportlīdzekļu, to piekabju un sastāvdaļu sertificēšanai un testēšanai nebūtu attiecināmas uz speciālo militāro tehniku un tās piekabēm;
3. paredzētu, ka speciālās militāras tehnikas piekabju atbilstību satiksmes drošībai noteiks Nacionālie bruņotie spēki.

Projekts stāsies spēkā atbilstoši Oficiālo publikāciju un tiesiskās informācijas likuma 4. pantam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Aizsardzības ministrijas un Nacionālo bruņoto spēku (turpmāk – NBS) iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts izstrādāts, lai atrisinātu šādas problēmas.**1.** NBS, attīstot speciālās militārās tehnikas klāstu un izmantojot to savienojumā ar valsts akciju sabiedrības “Ceļu satiksmes un drošības direkcija” (turpmāk – CSDD) uzturētajā transportlīdzekļu un to vadītāju valsts reģistrā vai Valsts tehniskās uzraudzības aģentūras (turpmāk – aģentūra) uzturētajā traktortehnikas un tās vadītāju informatīvajā sistēmā reģistrētajām piekabēm, ir secinājuši, ka:1. NBS īpašumā ir tādas piekabes, kas ir izmantojamas tikai savienojumā ar speciālo militāro tehniku;
2. savienojumā ar speciālo militāro tehniku izmantojamo piekabju lietošanas mērķis sakrīt ar speciālās militārās tehnikas lietošanas mērķi;
3. CSDD un aģentūrā reģistrējamajām piekabēm ir piešķirta standarta izskata transportlīdzekļa numura zīme, kas ir demaskējošā un neatbilst NBS uzdevumu izpildes specifikai;
4. informācija par CSDD un aģentūrā reģistrējamajām piekabēm ir vispārpieejamā informācija, taču šīs informācijas kopums var sniegt priekšstatu par NBS kaujas spējām noteiktajā jomā.

Tādējādi ir panākta vienošanās ar Satiksmes ministriju un CSDD, ka var ieviest jaunu piekabju kategorijas – speciālās militārās tehnikas piekabes un attiecināt uz tām prasības, kas CSL ir attiecināmas uz speciālo militāro tehniku. Tādējādi ar projektu plānots papildināt CSL 1. pantu, nosakot speciālās militārās tehnikas piekabes definīciju un veicot grozījumus CSL 9., 10., 14.1, 16. un 23. pantā, lai uz speciālās militārās tehnikas piekabēm analoģiski kā uz speciālo militāro tehniku attiecinātu šādas prasības:1. uzkrāsota numura zīme ( CSL 9. panta otrā daļa);
2. reģistrācija NBS (CSL 10. panta pirmās daļas 2.1 punkts);

3) informācijai par speciālās militārās tehnikas piekabēm piešķirts ierobežotas pieejamības statuss (CSL 14.1 panta pirmā daļa);4) neveikt tehnisko apskati, bet NBS kontrolēt tehnisko stāvokli (CSL 16. panta ceturtā daļa);5) neattiecināt CSL nosacījumu par atļaujas piedalīties ceļu satiksmē izsniegšanu un valsts tehnisko apskati (CSL 16. panta 6.2 daļa);6) noteikt tiesības vadīt speciālo militāro tehniku savienojumā ar tās piekabēm profesionālā dienesta karavīram vai zemessargam, kuram piešķirta TR1 vai TR2 kategorijas traktortehnikas vadītāja apliecība vai B kategorijas transportlīdzekļu vadītāja apliecība (CSL 23. panta devītā daļa).Attiecīgās kategorijas traktortehnikas vadītāja apliecība vai transportlīdzekļa vadītāja apliecība sniedz leģitīmu atļauju karavīram vai zemessargam vadīt speciālo militāro tehniku pa koplietošanas ceļiem Ministru kabineta 2015. gada 2. jūnija noteikumu Nr. 279 ”Ceļu satiksmes noteikumi” (turpmāk - CSN) 3. punktā noteiktajā kārtībā.Atbilstoši Ministru kabineta 2018. gada 28. augusta noteikumu Nr. 551 “Traktortehnikas vadītāja tiesību iegūšanas un atjaunošanas, kā arī traktortehnikas vadītāja apliecības izsniegšanas, apmaiņas, atjaunošanas un iznīcināšanas kārtība” (turpmāk - MK noteikumi Nr. 551) 29. punktam, lai pārbaudītu iemaņas traktortehnikas vadīšanā, persona kārto vadīšanas eksāmenu, vadot attiecīgās kategorijas traktortehniku:1. TR1 kategorijā – traktoru ar pilnu masu līdz 7500 kilogramiem un traktora piekabi ar pilnu masu līdz 7500 kilogramiem;
2. TR2 kategorijā – traktoru ar pilnu masu virs 7500 kilogramiem un traktora piekabi ar pilnu masu virs 5000 kilogramiem.

Līdz ar to arī karavīrs vai zemessargs, iegūstot traktortehnikas vadītāja apliecību, praksē ir apliecinājis savas prasmes traktortehnikas un tās piekabes vadīšanā.CSL 23. panta ceturtā daļa noteic, ka transportlīdzekļa vadītājam, kuram ir tiesības vadīt B kategorijas transportlīdzekli, kurš normatīvajos aktos noteiktajā kārtībā ir nokārtojis transportlīdzekļa vadīšanas eksāmenu un kuram transportlīdzekļu vadītāja apliecībā par to izdarīta attiecīga atzīme, atļauts vadīt B kategorijas vilcēja savienojumu ar piekabi, kuras pilna masa pārsniedz 750 kilogramus, ja šā savienojuma pilna masa pārsniedz 3500 kilogramus.Taču NBS pielaiž karavīru vai zemessargu pie speciālās militārās tehnikas, tostarp savienojumā ar piekabi, vadīšanas tikai pēc tam, kad pēc CSL 23. panta devītajā daļā noteiktās vadītāja apliecības iegūšanas karavīrs vai zemessargs papildus ir apguvis noteiktā veida speciālās militārās tehnikas vadīšanas, tostarp ar piekabi, un tās ekspluatācijas prasmes NBS vienībā, kura īsteno militārās izglītības un kvalifikācijas paaugstināšanas kursus. NBS prezumē karavīra un zemessarga tiesības, pēc analoģijas ar MK noteikumu Nr. 551 29.1. un 29.2. apakšpunktā un CSL 23. panta ceturtajā daļā noteikto, vadīt tādas masas speciālo militāro tehniku savienojumā ar piekabi, kādas masas transportlīdzekli vai traktortehniku savienojuma ar piekabi viņš ir tiesīgs vadīt atbilstoši iegūtajai traktortehnikas vadītāja apliecībai vai transportlīdzekļa vadītāja apliecībai.Līdz ar to karavīra vai zemessarga zināšanas un prasmes vadīt speciālo militāro tehniku savienojumā ar speciālās militārās tehnikas piekabi ir atbilstošas, lai droši piedalītos ceļu satiksmē. Turklāt vadīt speciālo militāro tehniku savienojumā ar piekabi drīkst tikai CSN 3. punktā noteiktajos veidos un ievērojot CSN noteikumus. NBS speciālās militārās tehnikas pārvietošanās pa koplietošanas ceļiem notiek reti un īsos ceļa posmos, kā arī šāda pārvietošanās iepriekš tiek plānota, ņemot vērā dažādus drošības apsvērumus. Visos gadījumos, kad paredzēta vairāku speciālās militārās tehnikas vienību pārvietošanās pa ceļiem, informācija tiek izplatīta plašsaziņas līdzekļos, lai savlaicīgi informētu sabiedrību par NBS aktivitātēm uz ceļiem, kā arī preventīvi novērstu potenciālos konfliktus starp ceļu satiksmes dalībniekiem. **2.** Papildus tika secināts, ka nepieciešams precizēt terminu “speciālais militārais transportlīdzeklis”, jo atbilstoši NBS uzdevumu izpildes specifikai ir nepieciešams CSDD reģistrēt kā speciālos militāros transportlīdzekļus arī tādus speciālos militāros transportlīdzekļus, kas būvēti uz motocikla vai kvadricikla bāzes. Ar šiem grozījumiem tiks panākts, ka informācija ne tikai par NBS automobiļiem, bet arī motocikliem un kvadricikliem atbilstoši CSL 14.1 panta pirmajai daļai būs uzskatāma par ierobežotas pieejamības informāciju. Šiem transportlīdzekļiem, tiks piešķirtas Ministru kabineta 2010. gada 30. novembra noteikumu Nr. 1080 “Transportlīdzekļu reģistrācijas noteikumi” (turpmāk – MK noteikumi Nr. 1080) 13.8. apakšpunktā noteiktās militārās numura zīmes.**3.** Lai nodrošinātu, ka savienojumā ar speciālajiem militārajiem transportlīdzekļiem tiek izmantotas piekabes, kam piešķirta MK noteikumu Nr. 1080 13.8. apakšpunktā noteiktā militārā numura zīme, kā arī CSDD uzturētajā transportlīdzekļu un to vadītāju valsts reģistrā informācija par šīm piekabēm iegūtu ierobežotas pieejamības statusu, plānots papildināt CSL 1. pantu ar militārā transportlīdzekļa piekabes definīciju. Speciālā militārā piekabe būs izmantojuma tikai savienojumā ar speciālo militāro transportlīdzekli un pēc būtības uz to būs attiecināmas visas uz speciālo militāro transportlīdzekli CSL un noteiktās prasības.**4.** Latvijas Darba devēju konfederācija, vērtējot Satiksmes ministrijas izstrādāto likumprojektu “Grozījumi Ceļu satiksmes likumā” (2020. gada VSS-13), izteica iebildumu par nepieciešamību pārskatīt speciālās militārās tehnikas un speciālā militārā transportlīdzekļa CSL 1. pantā noteikto skaidrojumu, izvairoties no konkrētā motora veida pieminēšanas. Izvērtējot šo iebildumu, tika secināts, ka speciālās militārās tehnikas un speciālā militārā transportlīdzekļa terminu nav nepieciešams attiecināt tikai uz iekšdedzes motoriem, jo iespējams, ka pēc laika varētu būt arī tāda speciālā militārā tehnika, kas aprīkota ar cita veida spēka agregātu, piemēram, elektromotoru. Likumprojekta “Grozījumi Ceļu satiksmes likums” (VSS-13) saskaņošanas laikā ar Latvijas Darba devēju konfederāciju un Satiksmes ministriju tika panākta vienošanās, ka CSL 1. pantā noteiktais speciālās militārās tehnikas un speciālā militārā transportlīdzekļa skaidrojums tiks precizēts šajā projektā. Tādējādi ar projektu tiek precizēts arī CSL 1. panta 19.3 un19.4 punktā noteiktā speciālās militārās tehnikas un speciālā militārā transportlīdzekļa skaidrojums, svītrojot norādi uz motora tipu. **5.** Ar projektā iekļautajiem grozījumiem CSL 14.1 pantā plānots:- precizēt panta nosaukumu, iekļaujot tajā atsauci arī uz speciālo militāro tehniku un tās piekabēm;- precizēt pirmo daļu un noteikt, ka turpmāk ar likumu tiks noteikts ierobežotas pieejamības statuss informācijai par speciālās militārās tehnikas piekabēm un speciālā militārā transportlīdzekļa piekabēm.**6.** Ar projektu plānots papildināt CSL 15. pantu ar 5.1 daļu, nosakot, ka NBS tehnikas eksperti, pamatojoties uz ražotāja dokumentāciju, nosaka no jauna izgatavotās vai pārbūvētās speciālās, militārās tehnikas piekabju atbilstību satiksmes drošībai. Papildus ar grozījumiem CSL 15. pantā plānots noteikt, ka šajā pantā noteiktie nosacījumi transportlīdzekļa izgatavošanai un pārbūvei nav attiecināmi uz speciālo militāro tehniku un tās piekabēm.**7.** Ar projekta 6. pantu plānots precizēt arī CSL 15.1panta otro daļu, nosakot, ka speciālajai militārajai tehnikai un tās piekabēm nav jāveic sertificēšana un testēšana.Šādi grozījumi jau tika iniciēti, Satiksmes ministrijai 2015. gada 17. novembrī iesniedzot Saeimas Tautsaimniecības, agrārās, vides un reģionālās politikas komisijā priekšlikumus likumprojektam “Grozījumi Ceļu satiksmes likumā” (Nr. 330/Lp12) un lūdzot papildināt CSL 15.1 panta otro daļu pēc vārdiem iekavās “izņemot traktortehniku, tās sastāvdaļas un piekabes” ar vārdiem “kā arī speciālo militāro tehniku”. Izteikto priekšlikumu mērķis bija neattiecināt sertificēšanas un testēšanas pienākumu uz speciālo militāro tehniku, un šie priekšlikumi tika atbalstīti. Taču pēc grozījumu CSL pieņemšanas CSL 15.1 pantā noteiktās testēšanas un sertificēšanas prasības pretēji priekšlikuma būtībai kļuva attiecināmas arī uz speciālo, militāro tehniku. Papildus CSL 15.1 panta otrās daļas pirmajā teikumā tiek noteikts, ka turpmāk mehānisko transportlīdzekļu, to piekabju un sastāvdaļu (izņemot traktortehniku, tās sastāvdaļas un piekabes, speciālo militāro tehniku, tās sastāvdaļas, speciālās militārās tehnikas piekabju un to sastāvdaļu) sertificēšanu veiks CSDD, bet testēšanu — CSDD vai testēšanas laboratorijas, kuru kompetenci ir novērtējis Latvijas Nacionālais akreditācijas birojs vai ārvalstu testēšanas laboratorijas, kuru kompetenci ir novērtējušas attiecīgās ārvalstu kompetentās iestādes. Šādi precizējumi ir nepieciešami, jo ar Ministru kabineta 2017. gada 4. aprīļa lēmumu tika atbalstīta valsts sabiedrības ar ierobežoto atbildību “Standartizācijas, akreditācijas un metroloģijas centrs” reorganizācijas uzsākšana sadalīšanas ceļā, nosakot, ka iegūstošā sabiedrība cita starpā ir jaundibināma valsts sabiedrība ar ierobežotu atbildību “Latvijas Nacionālais akreditācijas birojs”, kas ir nacionālās akreditācijas institūcijas funkciju, tiesību, saistību, mantas, finanšu līdzekļu (tai skaitā pašu ieņēmumu), lietvedības un arhīva pārņēmēja. CSDD ir sadarbība ne tikai ar Latvijas, bet arī ārvalstu tehniskajiem dienestiem sertifikācijas jomā.  |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, NBS, Satiksmes ministrija, CSDD, Zemkopības ministrija. |
| 4. | Cita informācija | Projekta izpilde tiks nodrošināta NBS piešķirto budžeta līdzekļu ietvaros no budžeta apakšprogrammas 22.12.00 “Nacionālo bruņoto spēku uzturēšana”. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē, vai varētu ietekmēt | CSDD amatpersonas (darbinieki), kuru amata pienākumos ietilpst piekabju reģistrācija, kā arī sertificēšana un testēšana, kā arī NBS personāls, kuru amata pienākumos ietilpst speciālās militārās tehnikas piekabju reģistrācija un tehniskā stāvokļa kontrole. |
| 2. | Tiesiskā regulējuma ietekme uz tautsaimniecību un administratīvo slogu | Sākotnēji CSDD būs nepieciešams CSDD uzturētajā transportlīdzekļu un to vadītāju valsts reģistrā pēc NBS lūguma izdalīt konkrētās piekabes un pārreģistrēt tās kā speciālā militārā transportlīdzekļa piekabes, piešķirot tām militārās numura zīmes. Tomēr, lai nepalielinātu CSDD administratīvo slogu, šāda darbība tiks saskaņota ar CSDD un piekabju pārreģistrācija notiks pakāpeniski.Kopumā plānots, ka pēc piekabju pārreģistrācijas par speciālā militārā transportlīdzekļa piekabēm, CSDD administratīvais slogs paliks nemainīgs. Ņemot vērā, ka NBS pārņems speciālās militārās tehnikas piekabju reģistrāciju un veiks šo piekabju tehniskā stāvokļa kontroli, NBS administratīvais slogs palielināsies. NBS administratīvā sloga palielinājumu nav iespējams prognozēt, jo tas būs atkarīgs no speciālās militārās tehnikas nopirkto un reģistrējamo piekabju apjoma.Kopumā nav prognozējams būtisks administratīvā sloga pieaugums, kas nebūtu realizējams esošo resursu ietvaros. |
| 3. | Administratīvo izmaksu monetārs novērtējums | Nav iespējams aprēķināt.  |
| 4. | Atbilstības izmaksu monetārs novērtējums | Nav iespējams aprēķināt. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Saistībā ar projektu nepieciešams veikt grozījumus šādos normatīvajos aktos:1) Ministru kabineta 2019. gada 30. aprīļa noteikumos Nr. 185 “Transportlīdzekļu un to vadītāju valsts reģistra noteikumi” 17. pantā, attiecinot ierobežotas pieejamības informācijas sniegšanu arī uz speciālā militārā transportlīdzekļa piekabēm;2) Ministru kabineta 2010. gada 30. novembra noteikumos Nr.1080 “Transportlīdzekļu reģistrācijas noteikumi”:- 2. punktā norādot, ka šo noteikumu prasības nav attiecināmas arī uz speciālās militārās tehnikas piekabju reģistrāciju;- 13.8. apakšpunktā, norādot, ka militārās numura zīmes izsniedz arī speciālā militārā transportlīdzekļa piekabēm;- 39.2.11. apakšpunktā norādot, ka, reģistrējot speciālā militārā transportlīdzekļa piekabi, nav jāiesniedz atbilstības apliecinājums.Papildus jāpārskata šo Ministru kabineta noteikumu 6. pielikuma 4.7. apakšpunkta grozījumu veikšanas nepieciešamība.  |
| 2. | Atbildīgā institūcija | Aizsardzības ministrija un Satiksmes ministrija |
| 3. | Cita informācija | Nepieciešamos grozījumus Ministru kabineta noteikumos aizsardzības ministrija izstrādās, kad projekts tiks izskatīts Saeimas pirmajā lasījumā. Lai nevairotu administratīvo slogu, šie grozījumi var tikt iekļauti arī Satiksmes ministrijas izstrādātajos attiecīgo Ministru kabineta noteikumu grozījumos, ja tie tiks izstrādāti un virzīti attiecīgajā laika periodā. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām tiesību akta izstrādes procesā 2020. gada 17. septembrī ievietots:1. Aizsardzības ministrijas tīmekļa vietnē internetā:

https://www.mod.gov.lv/sites/mod/files/document/Pazi%C5%86ojums\_mil\_piekabes.pdfhttps://www.mod.gov.lv/sites/mod/files/document/AiMlik\_mil.teh\_.piekabes.pdf2) Valsts kancelejas tīmekļa vietnē: https://www.mk.gov.lv/content/ministru-kabineta-diskusiju-dokumenti. |
| 2. | Sabiedrības līdzdalība projekta izstrādē | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai bija iespēja rakstiski sniegt viedokli par noteikumu projektu tā izstrādes stadijā līdz 2020. gada 2. oktobrim. |
| 3. | Sabiedrības līdzdalības rezultāti | Neviens sabiedrības pārstāvis nav iesniedzis priekšlikumus. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | NBS, Satiksmes ministrija, CSDD. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta CSDD un NBS līdzšinējo funkciju ietvaros. Ar projektu nav paredzēts mainīt CSDD un NBS struktūru. |
| 3. | Cita informācija | NBS amatpersonas nodrošinās projektā noteikto uzdevumu izpildi tām piešķirto budžeta līdzekļu ietvaros.  |

Ministru prezidenta biedrs,

aizsardzības ministrs A. Pabriks

M. Baltā, 67335270

Marina.Balta@mod.gov.lv

v\_sk. = 2210